- ১ তীমথি
- ←
- ৩
- →

৩
অধ্যক্ষ ও পরিচরকের বিষয়।
১ এই কথা বিশ্বসনীয়, যদি কেহ অধ্যক্ষপদের আকাঙ্খী হন, তবে তিনি উত্তম কার্য্য বাঞ্ছা করেন। ২ অতএব ইহা আব্যশক যে, অধ্যক্ষ অনিন্দনীয়, এক স্ত্রীর স্বামী, মিতাচারী, আত্মসংযমী, পরিপাটী, অতিথিসেবক, এবং শিক্ষাদানে নিপুন হন; ৩ মদ্যপানে আসক্ত কিম্বা প্রহারক না হন, কিন্তু ক্ষান্ত, নির্ব্বিরোধ ও অর্থলোভ-শুন্য হন, ৪ আপন ঘরের শাসন উত্তমরূপে করেন, এবং সম্পূর্ণ ধীরতা সহকারে সন্তানগনকে বশে রাখেন; ৫ কিন্তু যদি কেহ ঘর শাসন করিতে না জানে, সে কেমন করিয়া ঈশ্বরের মন্ডলীর তত্ত্বাবধান করিবে? ৬ তিনি নতুন শিষ্য না হউন, পাছে গর্ব্বান্ধ হইয়া দিয়াবলের বিচারে পতিত হন। ৭ আর বহিঃস্থ লোকদের কাছেও উত্তম সাক্ষ্য প্রাপ্ত হুয়া তাঁহার আব্যশক, পাছে তিরস্কারে ও দিয়াবলের জালে পতিত হন। ৮ সেইরূপ পরিচারকদেরও আব্যশক, যেন তাঁহারা ধীর হন, যেন দ্বিবাক্যবাদী, বহু মদ্যপানে আসক্ত, কুৎশীত লাভের আকাঙ্খী না হন, ৯ এবং শুচী সংবেদে বিশ্বাসের নিগুঢ়তত্ত্ব ধারন করেন। ১০ আর অগ্রে তাঁহাদেরও পরীক্ষা করা হউক, যদি তাঁহারা অনিন্দনীয় হন, তবে পরিচারকের কর্ম্ম করুন। ১১ তদ্রুপ স্ত্রীলোকেরাও ধীর, অনপবাদিকা, মিতাচারীনি এবং সর্ব্ববিষয়ে বিশ্বস্তা হউন। ১২ পরিচারকেরা এক এক জন এক এক স্ত্রীর স্বামী হউন, এবং সন্তান সন্ততি ও আপন আপন ঘর উত্তমরূপে শাসন করুন। ১৩ কেননা যাঁহারা উত্তমরূপে পরিচারকের কার্য্য করিয়াছেন, তাঁহারা আপনাদের জন্য সুপ্রতিষ্ঠা, এবং খ্রীষ্ট যীশু সম্বন্ধীয় বিশ্বাসে অতিশয় সাহস লাভ করেন।
খ্রীষ্টীয় মন্ডলী জীবন্ত ঈশ্বরের গৃহ।
১৪ আমি শীঘ্রই তোমার নিকটে উপস্থিত হইব, এমন আশা করিয়া তোমাকে এই সকল লিখিলাম; ১৫ কিন্তু যদি আমার বিলম্ব হয়, তবে যেন তুমি জানিতে পার যে, ঈশ্বরের গৃহ মধ্যে কেমন আচার ব্যবহার করিতে হয়; সেই গৃহ ত জীবন্ত ঈশ্বরের মন্ডলী, সত্যের স্তম্ভ ও দৃঢ় ভিত্তি। ১৬ আর ভক্তির নিগুঢ়তত্ত্ব মহৎ, ইহা সর্ব্বসম্মত, যিনি মাংসে প্রকাশিত হইলেন, আত্মাতে ধার্ম্মিক প্রতিপন্ন হইলেন, দূতগনের নিকট দর্শন দিলেন, জাতিগনের মধ্যে প্রচারিত হইলেন, জগতে বিশ্বাস দ্বারা গৃহীত হইলেন, সপ্রতাপে উর্দ্ধে নীত হইলেন।

- ১ তীমথি
- ←
- ৩
- →

Public Domain