- মথির লেখা সুসমাচার।
- ←
- ১
- →

মথি লিখিত সুসমাচার।
১
প্রভু যীশু খ্রীষ্টের বংশাবলি-পত্র।
১ যীশু খ্রীষ্টের বংশাবলি-পত্র, তিনি দায়ূদের সন্তান, অব্রাহামের সন্তান। ২ অব্রাহামের পুত্র ইসহাক; ইসহাকের পুত্র যাকোব; যাকোবের পুত্র যিহূদা ও তাঁহার ভ্রাতৃগণ; ৩ যিহূদার পুত্র পেরস ও সেরহ, তামরের গর্ব্ভজাত; পেরসের পুত্র হিস্রোণ; হিস্রোনের পুত্র রাম; ৪ রামের পুত্র অম্মীনাদব; অম্মীনাদবের পুত্র নহশোনের পুত্র সলমোন; ৫ সলমোনের পুত্র বোয়স; রাহবের গর্ব্ভজাত; বোয়সের পুত্র ওবেদ, রুতের গর্ব্ভজাত; ওবেদের পুত্র যিশয়; ৬ যিশয়ের পুত্র দায়ূদ রাজা। দায়ূদের পুত্র শলোমন; ঊরিয়ের বিধবার গর্ব্ভজাত; ৭ শলোমনের পুত্র রহবিয়াম; রহবিয়ামের পুত্র অবিয়; অবিয়ের পুত্র আসা; ৮ আসার পুত্র যিহোশাফট; যিহোশাফটের পুত্র যোরাম; যোরামের পুত্র উষিয়; ৯ উষিয়ের পুত্র যোথাম; যোথামের পুত্র আহস; আহসের পুত্র হিস্কিয়; ১০ হিস্কিয়ের পুত্র মনঃশি; মনঃশির পুত্র আমোন; আমোনের পুত্র যোশিয়; ১১ যোশিয়ের সন্তান যিকনিয় ও তাঁহার ভ্রাতৃগণ, বাবিলের নির্ব্বাসন কালে জাত। ১২ যিকনিয়ের পুত্র শলটীয়েল, বাবিলের নির্ব্বাসনের পরে জাত; শলটীয়েলের পুত্র সরুব্বাবিল; ১৩ সরুব্বাবিলের পুত্র অবীহূদ; অবীহূদের পুত্র ইলীয়াকীম; ইলীয়াকীমের পুত্র আসোর; ১৪ আসোরের পুত্র সাদোক; সাদোকের পুত্র আখীম; আখীমের পুত্র ইলীহূদ; ১৫ ইলীহূদের পুত্র ইলিয়াসর; ইলিয়াসরের পুত্র মত্তন; মত্তনের পুত্র যাকোব; ১৬ যাকোবের পুত্র যোষেফ; ইনি মরিয়মের স্বামী; এই মরিয়মের গর্ব্ভে যীশুর জন্ম হয়, যাঁহাকে খ্রীষ্ট [অভিষিক্ত] বলে। ১৭ এইরূপে অব্রাহাম অবধি দায়ূদ পর্য্যন্ত সর্ব্বশুদ্ধ চৌদ্দ্য পুরুষ; এবং বাবিলে নির্ব্বাসন অবধি খ্রীষ্ট পর্য্যন্ত চৌদ্দ্য পুরুষ। প্রভু যীশুর জন্ম-বিবরণ। ১৮ যীশু খ্রীষ্টের জন্ম এইরূপে হইয়াছিল। তাঁহার মাতা মরিয়ম যোষেফের প্রতি বাগদত্তা হইলে, তাঁহাদের সহবাসের পূর্ব্বে জানা গেল, তাঁহার গর্ব্ভ হইয়াছে- পবিত্র আত্মা হইতে। ১৯ আর তাঁহার স্বামী যোষেফ ধার্ম্মিক হওয়াতে ও তাঁহাকে সাধারণের কাছে নিন্দার পাত্র করিবার করিতে ইচ্ছা না করাতে, গোপনে ত্যাগ করিবার মানস করিলেন। ২০ তিনি এই সকল ভাবিতেছেন, এমন সময় দেখ, প্রভুর এক দূত স্বপ্নে তাঁহাকে দর্শন দিয়া কহিলেন, যোষেফ, দায়ূদ-সন্তান তোমার স্ত্রী মরিয়মকে গ্রহণ করিতে ভয় করিও না, কেননা তাঁহার গর্ব্ভে যাহা জন্মিয়াছে, তাহা পবিত্র আত্মা হইতে হইয়াছে; আর তিনি পুত্র প্রসব করিবেন, ২১ তুমি তাঁহার নাম যীশু [ত্রানকর্ত্তা] রাখিবে; কারণ তিনিই আপন প্রজাদিগকে তাহাদের পাপ হইতে ত্রাণ করিবেন। ২২ এই সকল ঘটিল, যেন ভাববাদী দ্বারা কথিত প্রভুর এই বাক্য পূর্ণ হয়, ২৩ “দেখ, সেই কন্যা গর্ব্ভবতী হইবে, এবং পুত্র প্রসব করিবে, আর তাঁহার নাম রাখা যাইবে ইম্মানুয়েল” অনুবাদ করিলে ইহার অর্থ, ‘আমাদের সহিত ঈশ্বর’। ২৪ পরে যোষেফ নিদ্রা হইতে উঠিয়া প্রভুর দূত তাঁহাকে যেরূপ আদেশ করিয়াছিলেন, সেরূপ করিলেন, ২৫ আপন স্ত্রীকে গ্রহণ করিলেন; আর যে পর্য্যন্ত ইনি পুত্র প্রসব না করিলেন, সেই পর্য্যন্ত যোষেফ তাঁহার পরিচয় লইলেন না, আর তিনি পুত্রের নাম যীশু রাখিলেন।

- মথির লেখা সুসমাচার।
- ←
- ১
- →

Public Domain