- ১ থিষলনীকীয়
- ←
- ১
- →

থিষলনীকীয়দের প্রতি প্রেরিত পৌলের প্রথম পত্র
১
ঙ্গলাচরণ। থিষলনীকীতে পৌলের সুসমাচার প্রচার।
১ পৌল, সীল ও তীমথিয়- পিতা ঈশ্বরে ও প্রভু যীশু খ্রীস্টে স্থিত থিষলনীকীয়দের মন্ডলী সমীপে। অনুগ্রহ ও শান্তি তোমদের প্রতি বর্ত্তুক। ২ আমরা প্রার্থনাকালে তোমাদের নাম উল্লেখ করিয়া তোমাদের সকলের নিমিত্ত সতত ঈশ্বরের ধন্যবাদ করিয়া থাকি; ৩ আমরা তোমাদের বিশ্বাসের কার্য্য, প্রেমের পরিশ্রম ও আমাদের প্রভু যীশু খ্রীষ্ট বিষয়ক প্রত্যাশার ধৈর্য্যে আমাদের ঈশ্বর ও পিতার সাক্ষাতে অবিরত স্মরণ করিয়া থাকি; ৪ কারণ, হে ভ্রাতৃগণ, ঈশ্বরের প্রেমপাত্রগণ, আমরা জানি তোমরা মনোনীত লোক, ৫ কেননা আমাদের সুসমাচার তোমাদের কাছে কেবল বাক্যে নয়, কিন্তু শক্তিতে ও পবিত্র আত্মায় ও অতিশয় নিশ্চয়তায় উপস্থিত হইয়াছিল; তোমরা ত জান, আমরা তোমাদের কাছে, তোমাদের নিমিত্ত কি প্রকার লোক হইয়াছিলাম। ৬ আর তোমরা বহু ক্লেশের মধ্যে পবিত্র আত্মার আনন্দে বাক্যটী গ্রহন করিয়া আমাদের এবং প্রভুর অনুকারী হইয়াছ; ৭ এইরূপে মাকিদনিয়া ও আখায়াস্থ সমস্ত বিশ্বাসী লোকের আদর্শ হইয়াছ; ৮ কেননা তোমাদের হইতে প্রভুর বাক্য ধ্বনিত হইয়াছে, কেবল মাকিদনিয়াতে ও আখায়াতে নয়, কিন্তু ঈশ্বরের প্রতি তোমাদের যে বিশ্বাস, তাহার বার্ত্তা সর্ব্বত্র ব্যাপ্ত হইয়াছে; এইজন্য আমাদের কিছু বলিবার প্রয়োজন নাই। ৯ কারণ তাহারা আপনারা আমাদের বিষয়ে এই বার্ত্তা প্রচার করিয়া থাকে যে, তোমাদের নিকটে আমরা কিরূপে উপস্থিত হইয়াছিলাম, আর তোমরা কিরূপে প্রতিমাগণ হইতে ঈশ্বরের দিকে ফিরিয়া আসিয়াছ, যে জীবন্ত সত্য ঈশ্বরের সেবা করিতে পার, ১০ এবং যাঁহাকে তিনি মৃতগনের মধ্য হইতে উঠাইয়াছেন, যিনি আগামী ক্রোধ হইতে আমাদের উদ্ধারকর্ত্তা, যেন স্বর্গ হইতে তাঁহার সেই পুত্রের অর্থাৎ যীশুর অপেক্ষা করিতে পার।

- ১ থিষলনীকীয়
- ←
- ১
- →

Public Domain