- ১ তীমথি
- ←
- ৪
- →

৪
অদ্যক্ষের উপযুক্ত ব্যবহার।
১ কিন্তু আত্মা স্পষ্টই বলিতেছেন, উত্তরকালে কতক লোক ভ্রান্তিজনক আত্মাদিগেতে ও ভূতগনের শিক্ষা মালায় মন দিয়া বিশ্বাস হইতে সরিয়া পরিবে। ২ ইহা এমন মিথ্যাবাদীদের কপটতায় ঘটিবে, যাহাদের নিজ সংবেদ, তপ্ত লৌহের দাগের মত দাগযুক্ত হইয়াছে। ৩ তাহারা বিবাহ নিষেধ করে, এবং বিবিধ খাদ্যের ব্যবহার নিষেধ করে, যাহা যাহা ঈশ্বর এই অভিপ্রায়ে সৃষ্টি করিয়াছেন, যেন, যাহারা বিশ্বাসী ও সত্যের তত্ত্ব জানে, তাহার ধন্যবাদ পূর্ব্বক-ভোজন করে। ৪ বাস্তবিক ঈশ্বরের সৃষ্ট সমস্তই ভালো; ধন্যবাদ সহকারে গ্রহন করিলে, কিছুই অগ্রাহ্য নয়, ৫ কেননা ঈশ্বরের বাক্য এবং প্রার্থনা দ্বারা তাহা পবিত্রীকৃত হয়। ৬ এই সকল কথা ভ্রাতৃগণকে মনে করাইয়া দিলে তুমি খ্রীষ্ট যীশুর উত্তম পরিচারক হইবে; যে বিশ্বাসের ও উত্তম শিক্ষার অনুসরণ করিয়া আসিতেছে, তাহার বাক্যে পোষিত থাকিবে; ৭ কিন্তু ধর্ম্ম বিরুপক এবং জরাতুর স্ত্রীলোক যোগ্য গল্প সকল অগ্রাহ্য কর। ৮ আর ভক্তিতে দক্ষ হইতে অভ্যাস কর; কেননা শারিরীক দক্ষতায় অভ্যাস অল্প বিষয়ে সুফলদায়ক হয়; কিন্তু ভক্তি সর্ব্ববিষয়ে সুফলদায়িকা, তাহা বর্ত্তমান ও ভবিষৎ জীবনের প্রতিগ্জ্ঞা যুক্ত। ৯ এই কথা বিশ্বসনীয় এবং সর্ব্বতোভাবে গ্রহনের যোগ্য; ১০ কারণ ইহারই নিমিত্ত আমরা পরিশ্রম ও প্রানপন করিতেছি; কেননা যিনি সমস্ত মনুষ্যের, বিশেষতঃ বিশ্বাসীবর্গের ত্রানকর্ত্তা, আমরা সেই জীবন্ত ঈশ্বরের প্রত্যাশা করিয়া আসিতেছি। ১১ তুমি এই সকল বিষয় আজ্ঞা কর ও শিক্ষা দেও। ১২ তোমার যৌবন কাহাকেও তুচ্ছ করিতে দিও না; কিন্তু বাক্যে আচার ব্যবহারে, প্রেমে, বিশ্বাসে, ও শুদ্ধতায় বিশ্বাসীগনের আদর্শ হও। ১৩ আমি যতদিন না আসি, তুমি পাঠ করিতে এবং প্রবোধ ও শিক্ষা দিতে নিবিষ্ট থাক। ১৪ তোমার অন্তরস্থ সেই অনুগ্রহ-দান অবহেলা করিও না, যাহা ভাববাণী দ্বারা প্রাচীনবর্গের হস্তার্পণ সহকারে তোমাকে দত্ত হইয়াছে। ১৫ এ সকল বিষয়ে চিন্তা কর, এ সকলে স্থিতি কর, যেন তোমরা উন্নতি সকলের প্রত্যক্ষ হয়। ১৬ আপনার বিষয়ে ও তোমার শিক্ষার বিষয়ে সাবধান হও, এ সকলে স্থির থাক; কেননা তাহা করিলে তুমি আপনাকে ও যাহারা তোমার কথা শুনে, তাহাদিগকেও পরিত্রান করিবে।

- ১ তীমথি
- ←
- ৪
- →

Public Domain