- ৰোমীয়া
- ←
- ১৬
- →

১৬
১ আমাদের ভগিনী, কিংক্রিয়াস্থ মন্ডলীর পরিচারিকা, ফৈবীর জন্য আমি তোমাদের কাছে সুপারিস করিতেছি, ২ যেন তোমরা তাঁহাকে প্রভুতে, পবিত্রগণের যথাযোগ্য ভাবে, গ্রহণ কর, এবং যে কোন বিষয়ে তোমাদের হইতে উপকারের তাঁহার প্রয়োজন হইতে পারে, তাহা কর; কেননা তিনিও অনেকের এবং আমার নিজেরও উপকারিণী হইয়াছেন|
ভ্রাতা ভগিনীদের প্রতি মঙ্গলবাদ|
৩ খ্রীষ্ট যীশুতে আমার সহকারী প্রিষ্কা ও আক্কিলাকে মঙ্গলবাদ কর; ৪ তাঁহারা আমার প্রাণের নিমিত্তে আপনাদের গ্রীবা পাতিয়া দিয়াছিলেন; কেবল আমিই যে তাঁহাদের ধন্যবাদ করি, এমন নয়, কিন্তু পরজাতীয়দের সমুদয় মন্ডলীও করে; ৫ আর তাঁহাদের গৃহস্থিত মন্ডলীকেও মঙ্গলবাদ কর| আমার প্রিয় ইপেনিত, যিনি খ্রীষ্টের উদ্দেশে এশিয়া দেশের অগ্রিমাংশ, তাঁহাকে মঙ্গলবাদ কর| ৬ মরিয়ম, যিনি তোমাদের নিমিত্ত বহু পরিশ্রম করিয়াছেন, তাঁহাকে মঙ্গলবাদ কর| ৭ আমার স্বজাতীয় ও আমার সহবন্দি আন্দ্রনীক ও যুনিয়কে মঙ্গলবাদ কর; তাঁহারা প্রেরিতদের মধ্যে সুপরিচিত ও আমার পূর্ব্বে খ্রীষ্টের আশ্রিত হন| ৮ প্রভুতে আমার প্রিয় যে আমপ্লিয়াত, তাঁহাকে মঙ্গলবাদ কর| ৯ খ্রীষ্টে আমাদের সহকারী উর্ব্বাণকে এবং আমার প্রিয় স্তাখুকে মঙ্গলবাদ কর| ১০ খ্রীষ্টে পরীক্ষাসিদ্ধ আপিল্লিকে মঙ্গলবাদ কর| আরিষ্টাবুলের পরিজনগণকে মঙ্গলবাদ কর| ১১ আমাদের স্বজাতীয় হেরোদিয়োনকে মঙ্গলবাদ কর| নার্কিসের পরিজনবর্গের মধ্যে যাঁহারা প্রভুতে আছেন, তাঁহাদিগকে মঙ্গলবাদ কর| ১২ ত্রুফেণা ও ত্রুফেষা, যাঁহারা প্রভুতে পরিশ্রম করেন, তাঁহাদিগকে মঙ্গলবাদ কর| প্রিয়া পর্ষী, যিনি প্রভুতে অত্যন্ত পরিশ্রম করিয়াছেন, তাঁহাকে মঙ্গলবাদ কর| ১৩ প্রভুতে মনোনীত রূফকে, আর তাঁহার মাতাকে- যিনি আমারও মাতা- মঙ্গলবাদ কর| ১৪ অসুঙ্কৃত, ফ্রিগোন, হর্ম্মিপাত্রোবা, হর্ম্মা, এবং তাহাদের সঙ্গের ভ্রাতৃগণকে মঙ্গলবাদ কর| ১৫ ফিললগ ও যুলিয়া, নীরিয় ও তাঁহার ভগিনী এবং ওলুম্প, ও তাঁহাদের সঙ্গে সমস্ত লোককে মঙ্গলবাদ কর| ১৬ তোমরা পবিত্র চুম্বনে পরস্পর মঙ্গলবাদ কর| খ্রীষ্টের সমস্ত মন্ডলী তোমাদিগকে মঙ্গলবাদ করিতেছে| ১৭ ভ্রাতৃগণ, আমি তোমাদিগকে বিনতি করিতেছি, তোমরা যে শিক্ষা পাইয়াছ, তাহার বিপরীতে যাহারা দলাদলি ও বিঘ্ন জন্মায়, তাহাদিগকে চিনিয়া রাখ ও তাহাদের হইতে দূরে থাক| ১৮ কেননা এই প্রকার লোকেরা আমাদের প্রভু খ্রীষ্টের দাসত্ব করে না, কিন্তু আপন আপন উদরের দাসত্ব করে, এবং মধুর বাক্য ও স্তুতিবাদ দ্বারা সরল লোকদের মন ভুলায়| ১৯ কেননা তোমাদের আজ্ঞাবহতার কথা সকল লোকের নিকটে ব্যাপিয়াছে| অতএব তোমাদের জন্য আমি আনন্দ করিতেছি; কিন্তু আমার ইচ্ছা এই যে, তোমরা উত্তম বিষয়ে বিজ্ঞ ও মন্দ বিষয়ে অমায়িক হও| ২০ আর শান্তির ঈশ্বর ত্বরায় শয়তানকে তোমাদের পদতলে দলিত করিবেন| আমাদের প্রভু যীশু খ্রীষ্টের অনুগ্রহ তোমাদের সহবর্ত্তী হউক| ২১ আমার সহকারী তীমথিয় এবং আমার স্বজাতীয় লুকিয়, যাসোন ও সোষিপাত্র তোমাদিগকে মঙ্গলবাদ করিতেছেন| ২২ এই পত্রলেখক আমি তর্ত্তিয় প্রভুতে তোমাদিগকে মঙ্গলবাদ করিতেছি| ২৩ আমার এবং সমস্ত মন্ডলীর আতিথ্যকারী গায়ঃ তোমাদিগকে মঙ্গলবাদ করিতেছেন| ২৪ এই নগরের ধনাধ্যক্ষ ইরাস্ত এবং ভ্রাতা ক্কার্ত্ত তোমাদিগকে মঙ্গলবাদ করিতেছেন| ২৫ যিনি তোমাদিগকে সুস্থির করিতে সমর্থ- আমার সুসমাচার অনুসারে ও যীশু খ্রীষ্ট-বিষয়ক প্রচার অনুসারে, সেই নিগূঢ়তত্ত্বের প্রকাশ অনুসারে, যাহা অনাদি কাল অবধি অকথিত ছিল, ২৬ কিন্তু সম্প্রতি ব্যক্ত হইয়াছে, এবং ভাববাদীগণের লিখিত গ্রন্থ দ্বারা, সনাতন ঈশ্বরের আদেশ অনুসারে, বিশ্বাসের অজ্ঞাবতার নিমিত্তে, সর্ব্বজাতির নিকটে জ্ঞাত করা গিয়াছে, ২৭ যীশু খ্রীষ্ট দ্বারা সেই একমাত্র প্রজ্ঞাবান্ ঈশ্বরের গৌরব যুগপর্য্যায়ে যুগে যুগে হউক| আমেন|

- ৰোমীয়া
- ←
- ১৬
- →

Public Domain