- ১ থিষলনীকীয়
- ←
- ৫
- →

৫
১ কিন্তু, হে ভ্রাতৃগণ, বিশেষ বিশেষ কালের ও সময়ের বিষয়ে তোমাদিগকে কিছু লেখা অনাবশ্যক। ২ কারণ তোমরা আপনারা বিলক্ষণ জান, রাত্রিকালে যেমন চোর, তেমনি প্রভুর দিন আসিতেছে। ৩ লোকে যখন বলে, শান্তিতে ও অভয়, তখনই তাহাদের কাছে যেমন গর্ব্ভবতীর প্রসব বেদনা উপস্থিত হইয়া থাকে, তেমনি আকস্মিক বিনাশ উপস্থিত হয়; আর তাহারা কোন ক্রমে এড়াইতে পারিবে না। ৪ কিন্তু, ভ্রাতৃগণ, তোমরা অন্ধকারে নও যে, সেই দিন চরের ন্যায় তোমাদের উপরে আসিয়া পরিবে। ৫ তোমরা ত সকলে দীপ্তির সন্তান ও দিবসের সন্তান; আমরা রাত্রিরও নই, অন্ধকারেরও নই। ৬ অতএব আইস, আমরা অন্য সকলের ন্যায় নিদ্রা না যাই, বরং জাগিয়া থাকি ও মিতাচারী হই। ৭ কারণ যাহারা নিদ্রা যায়, তাহারা রাত্রিতেই নিদ্রা যায়; এবং যাহারা মদ্যপায়ী, তাহারা রাত্রিতেই মত্ত হয়। ৮ কিন্তু আমরা দিবসের বলিয়া আইস, মিতাচারী হই, বিশ্বাস ও প্রেমরূপ বুকপাটা পরি, এবং পরিত্রানের আশারূপ শিরস্ত্র মস্তকে দিই; ৯ কেননা ঈশ্বর আমাদিগকে ক্রোধের জন্য নিযুক্ত করেন নাই, কিন্তু আমাদের প্রভু যীশু দ্বারা পরিত্রান লাভের জন্য; ১০ তিনি আমাদের নিমিত্ত মরিলেন, যেন আমরা জাগিয়া থাকি বা নিদ্রা যাই, তাঁহারই সঙ্গে জীবিত থাকি। ১১ অতএব যেমন তোমরা করিয়াও থাক, তেমনি তোমরা পরস্পরকে আশ্বাস দেও, এবং এক জন অন্যকে গাঁথিয়া তুল। ১২ কিন্তু, হে ভ্রাতৃগণ, আমরা তোমাদিগকে নিবেদন করিতেছি; যাঁহারা তোমাদের মধ্যে পরিশ্রম করেন ও প্রভুতে তোমাদের উপরে নিযুক্ত আছেন, এবং তোমাদের চেতনা দেন, তাঁহাদিগকে চিনিয়া লও, ১৩ আর তাঁহাদের কর্ম্ম প্রযুক্ত তাঁহাদিগকে প্রেমে অতিশয় সমাদর কর। ১৪ আপনাদের মধ্যে ঐক রাখ। আর, হে ভ্রাতৃগণ আমরা তোমাদিগকে বিনয় করিতেছি, যাহারা অনিয়মিত রূপে চলে, তাহাদিগকে চেতনা দেও, ক্ষীন সাহসদিগকে সান্ত্বনা কর, দুর্ব্বলদিগের সাহায্য কর, সকলের প্রতি দীর্ঘসহিষ্ণু হও। ১৫ দেখিও, যেন অপকারের প্রতিশোধে কেহ কাহারও অপকার না কর, কিন্তু পরস্পরের এবং সকলের প্রতি সর্ব্বদা সদাচরণের অনুধাবন কর। ১৬-১৭ সতত আনন্দ কর, অবিরত প্রার্থনা কর; ১৮ সর্ব্ববিষয়ে ধন্যবাদ কর; কারণ খ্রীষ্ট যীশুতে ইহাই তোমাদের উদ্দেশ্যে ঈশ্বরের ইচ্ছা। ১৯ আত্মাকে নির্ব্বান করিও না। ২০-২১ ভাববাণী তুচ্ছ করিও না। সর্ব্ববিষয়ে পরীক্ষা কর; যাহা ভাল, তাহা ধরিয়া রাখ। ২২ সর্ব্বপ্রকার মন্দ বিষয় হইতে দূরে থাক। ২৩ আর শান্তির ঈশ্বর আপনি তোমাদিগকে সর্ব্বতোভাবে পবিত্র করুন; এবং তোমাদের অবিকল আত্মা, প্রাণ ও দেহ আমাদের প্রভু যীশু খ্রীস্টের আগমনকালে আনন্দনীয়রূপে রক্ষিত হউক। ২৪ যিনি তোমাদিগকে আহ্বান করেন, তিনি বিশ্বস্ত, তিনিই তাহা করিবেন। ২৫ ভ্রাতৃগণ, আমাদের নিমিত্ত প্রার্থনা কর। ২৬ সকল ভ্রাতাকে পবিত্র চুম্বনে মঙ্গলবাদ কর। ২৭ আমি তোমাদিগকে প্রভুর দিব্য দিয়া বলিতেছি, সমুদয় ভ্রাতার কাছে যেন এই পত্র পাঠ করা হয়। ২৮ আমাদের প্রভু যীশু খ্রীস্টের অনুগ্রহ তোমাদের সহবর্ত্তী হউক।

- ১ থিষলনীকীয়
- ←
- ৫
- →

Public Domain