- ২ তীমথি
- ←
- ১
- →

তীমথিয়ের প্রতি প্রেরিত পৌলের দ্বিতীয় পত্র।
১
তীমথিয়ের প্রতি প্রেরিত পৌলের দ্বিতীয় পত্র। মঙ্গলাচরণ। স্থির ও বিশ্বস্ত থাকিতে আদেশ।
১ পৌল, যীশু খ্রীষ্ট সম্বন্ধীয় জ্ব্ব্বনের প্রতিজ্ঞানুসারে ঈশ্বরের ইচ্ছায় খ্রীষ্ট যীশুর প্রেরিত,- আমার প্রিয় বৎস তীমথিয়ের সমীপে। ২ পিতা সবার ও আমাদের প্রভু যীশু খ্রীষ্ট হইতে অনুগ্রহ, দয়া ও শান্তি বর্ত্তুক। ৩ ঈশ্বর, যাঁহার আরাধনা আমি পিতৃপুরুষাবধি শুচী সংবেদে করিয়া থাকি, তাঁহার ধ্যনবাদ করি যে, আমার বিনতিতে সতত তোমাকে স্মরণ করিতেছি; ৪ তোমার অশ্রুপাত স্মরণ করিয়া রাত দিন তোমাকে দেখিবার আকাঙ্খা করিতেছি, যেন আনন্দে পূর্ণ হই; ৫ তোমার অন্তরস্থ অকল্পিত বিশ্বাসের কথা স্মরণ করিতেছি, যাহা অগ্রে তোমার মাতামহী লোয়ীর ও তোমার মাতা উনীকীর অন্তরে বাস করিত, এবং আমার নিশ্চয় বোধ হয়, তোমার অন্তরেও বাস করিতেছে। ৬ এই কারণ তোমাকে স্মরণ করিয়া দিতেছি যে, আমার হস্তার্পণ দ্বারা ঈশ্বরের যে অনুগ্রহ-দান তোমাতে আছে, তাহা উদ্দীপ্ত কর। ৭ কেননা ঈশ্বর আমাদিগকে ভীরুতার আত্মা দেন নাই, কিন্তু শক্তির, প্রেমের ও সুবুদ্ধির আত্মা দিয়াছেন। ৮ অতএব আমাদের প্রভুর সাক্ষ্যের বিষয়ে, এবং তাঁহার বন্দি যে আমি, আমার বিষয়ে তুমি লজ্জিত হইও না, কিন্তু ঈশ্বরের শক্তি অনুসারে সুসমাচারের সহিত ক্লেশভোগ স্বীকার কর; ৯ তিনিই আমাদিগকে পরিত্রান দিয়াছেন, এবং পবিত্র আহ্বানে আহ্বান করিয়াছেন, আমাদের কার্য্য অনুসারে, এমন নয়, কিন্তু নিজ সংকল্প ও অনুগহ অনাদিকালের পূর্ব্বে খ্রীষ্ট যীশুতে আমাদিগকে দত্ত হইয়াছিল, ১০ এবং এখন আমাদের ত্রানকর্ত্তা খ্রীষ্ট যীশুর প্রকাশপ্রাপ্তি দ্বারা প্রকাশিত হইল, যিনি মৃত্যুকে শক্তিহীন করিয়াছেন, এবং সুসমাচার দ্বারা জীবন ও অক্ষয়তাকে দীপ্তিতে আনিয়াছেন। ১১ সেই সুসমাচারের সম্বন্ধে আমি প্রচারক, প্রেরিত ও গুরু বলিয়া নিযুক্ত হইয়াছি। ১২ এই কারণ এত দুঃখভোগও করিতেছি, তথাপি লজ্জিত হইও না, কেননা যাঁহাকে বিশ্বাস করিয়াছি, তাঁহাকে জানি, এবং দৃঢ়রূপে প্রত্যয় করিতেছি যে, আমি তাঁহার কছে যাহা গচ্ছিত রাখিয়াছি, তিনি সেই দিনের জন্য তাহা রক্ষা করিতে সমর্থ। ১৩ তুমি আমার কাছে যাহা যাহা শুনিয়াছ, সেই নিরাময় বাক্যসমূহের আদর্শ খ্রীষ্ট যীশু সম্বন্ধীয় বিশ্বাসে ও প্রেমে ধারণ কর। ১৪ তোমার কাছে যে উত্তম ধন গচ্ছিত আছে, তাহা যিনি আমাদের অন্তরে বাস করেন, সেই পবিত্র আত্মা দ্বারা রক্ষা কর। ১৫ তুমি যেন, এশিয়াতে যাহারা আছে, তাহারা সকলে আমার নিকট হইতে সরিয়া পড়িয়াছে; তাহাদের মধ্যে ফুগিল্ল ও হর্ম্মগিনি আছে। ১৬ প্রভু অনীষিফের পরিবারকে দয়া প্রদান করুন, কেননা তিনি বার বার আমার প্রাণ জুড়াইয়াছেন, এবং আমার শৃঙ্খল হেতু লজ্জিত হন নাই; ১৭ বরং তিনি রোমে উপস্থিত হইলে যত্নপূর্ব্বক অনুসন্ধান করিয়া আমার সঙ্গে দেখা করিয়াছিলেন- ১৮ প্রভু তাঁহাকে এই বর দিউন, যেন সেই দিন তিনি প্রভুর নিকট দয়া পান- আর ইফিষে তিনি কত পরিচর্য্যা করিয়াছিলেন, তাহা তুমি বিলক্ষণ জ্ঞাত আছ।

- ২ তীমথি
- ←
- ১
- →

Public Domain