- ২ থিষলনীকীয়
- ←
- ১
- →

থিষলনীকীয়দের প্রতি প্রেরিত পৌলের দ্বিতীয় পত্র।
১
মঙ্গলাচরণ। প্রভু যীশুর দ্বিতীয়
১ পৌল, সীল ও তীমথিয় আমাদের পিতা ঈশ্বর ও প্রভু যীশু খ্রীস্টে স্থিত থীষলনীকীদের মন্ডলী সমীপে। ২ পিতা ঈশ্বর প্রভু যীশু খ্রীষ্ট হইতে অনুগ্রহ ও শান্তি তোমাদের প্রতি বর্ত্তুক। ৩ হে ভ্রাতৃগণ, আমরা তোমাদের নিমিত্ত সর্ব্বদা ঈশ্বরকে ধন্যবাদ দিতে বাধ্য; আর তাহা করা উপযুক্ত; কেননা তোমাদের বিশ্বাস অতিশয় বাড়িতেছে, এবং পরস্পরের প্রতি তোমাদের প্রত্যেক জনের প্রেম উপচিয়া পড়িতেছে। ৪ এই জন্য, তোমরা যে সকল তাড়না ও ক্লেশ সহ্য করিতেছ, সেই সকলের মধ্যে তোমাদের ধৈর্য্য ও বিশ্বাস থাকায় আমরা আপনাদের ঈশ্বরের মন্ডলী সকলের মধ্যে তোমাদের শ্লাঘা করিতেছি। ৫ আর উহা ঈশ্বরের ন্যায়বিচারের স্পষ্ট লক্ষণ, যাহাতে তোমরা ঈশ্বরের সেই রাজ্যের যোগ্য বলিয়া গন্য হইবে, যাহার নিমিত্ত দুঃখভোগও করিতেছ। ৬ বাস্তবিক ঈশ্বরের কাছে ইহা নায্য যে, যাহারা তোমাদিগকে ক্লেশ দেয়, তিনি তোমাদিগকে প্রতিফলরূপে ক্লেশ দিবেন, ৭ এবং ক্লেশ পাইতেছে যে তোমরা, তোমাদিগকে আমাদের সহিত বিশ্রাম দিবেন, [ইহা তখনই হইবে] যখন প্রভু যীশু স্বর্গ হইতে আপনার পরাক্রমের দূতগনের সহিত জ্বলন্ত অগ্নিবেস্টনে প্রকাশিত হইবেন, ৮ এবং যাহারা ঈশ্বরকে জানে না ও যাহারা আমাদের প্রভু যীশুর সুসমাচারের আজ্ঞাবহ হয় না, তাহাদিগকে সমুচিত দন্ড দিবেন। ৯ তাহারা প্রভুর মুখ হইতে ও তাঁহার শক্তির প্রতাপ হইতে অনন্তকাল স্থায়ী বিনাশরূপ দন্ড ভোগ করিবে, ১০ ইহা সেই দিন ঘটিবে, যে দিন তিনি আপন পবিত্রগনে গৌরবান্বিত হইবার, এবং যাহারা বিশ্বাস করিয়াছে, তাহাদের সকলেতে চমৎকারের পাত্র হইবার জন্য আগমন করিবেন; আমরা তোমাদের কাছে যে সাক্ষ্য দিয়াছি, তাহা ত বিশ্বাসে গৃহীত হইয়াছে। ১১ এই জন্য আমরা তোমাদের নিমিত্ত সর্ব্বদা এই প্রার্থনাও করিতেছি, যেন আমাদের ঈশ্বর তোমাদিগকে তোমাদের আহ্বানের যোগ্য বলিয়া গন্য করেন, আর মঙ্গলভাবের সমস্ত বাসনা ও বিশ্বাসের কর্ম্ম সপরাক্রমে সম্পূর্ণ করিয়া দেন; ১২ যেন আমাদের ঈশ্বরের ও প্রভু যীশু খ্রীস্টের অনুগ্রহ অনুসারে আমাদের প্রভু যীশুর নাম তোমাদিগতে গৌরবান্বিত হয়, এবং তাঁহাতে তোমরাও গৌরবান্বিত হও।

- ২ থিষলনীকীয়
- ←
- ১
- →

Public Domain